Document ID: /fineweb-2-swissfilter-quality_10-filterrobots/filtered/02818.jsonl.gz/156

U nedjelju, 24. travnja 2016. u župnoj crkvi sv. Karla organizirano je prvopričesničko slavlje. Prvopričesnici su noseći srce i svijeću ušli u svečanoj procesiji. Pred oltarom ih je dočekalo veliko srce s njihovim fotografijama.
U prigodnoj propovijedi fra Branko je naglasio da je Božje srce toliko da svi u njega možemo stati. Pozvao je potom prvopričesnike i ostale vjernike da se u ovoj Godini milosrđa otvore Božjoj ljubavi. Uz prigodnu recitaciju roditelji su prvopričesnicima predali svijeće. Prvopričesnici su potom prinijeli prigodne darove, te na kraju recitacijom zahvalili roditeljima i svima koji su ih pratili na putu vjere. Svetu misu je pjevanjem i sviranjem animirao zbor mladih.
Nakon mise uslijedilo je fotografiranje, te vanjska proslava u domovima prvopričesnika. Ovogodišnji prvopričesnici su: Sara Žilić, David Žilić, Jana Žilić, Emanuel Žilić, Lena Čović, Lea Kovač, Kain Noel Vidović, Ana-Marija Vranješ, Antea Radoš, Frane Paić, Isabel Nevistić, Josip Ivanković, Magdalena Golub, Julian Dovođa, Ivan Ivančić i Silvio Nevistić.